ПРОТОКОЛ № 6
от заседание на комисия „Дисциплинарна дейност и взаимодействие с ИВСС“ към прокурорската колегия на Висшия съдебен съвет,
проведено на 7 март 2017 г.

Днес, 7 март 2017 г., вторник от 10.00 ч., в сградата на Висшия съдебен съвет, се проведе заседание на Комисия „Дисциплинарна дейност и взаимодействие с ИВСС“ към прокурорската колегия на ВСС в състав: 

	     ПРЕДСЕДАТЕЛ: НЕЗАБРАВКА СТОЕВА
					  	     ЧЛЕНОВЕ: ЯСЕН ТОДОРОВ
                                                                                        РУМЕН ГЕОРГИЕВ

Отсъстват: Васил Петров и Магдалена Лазарова 				
Заседанието протече при следния дневен ред:
1.	Заповед № РД-08-71/07.02.2017 г. на административния ръководител на ВОП - София, с която на основание чл.327 от ЗСВ е обърнато внимание на полковник Емил Стойнев Ханджийски – военен следовател във Военно-окръжна прокуратура – София, военно-следствен участък – Плевен.

2.	Предложение от Главния прокурор на Република България за образуване на дисциплинарно производство за налагане на дисциплинарно наказание на Росен Кирилов Радев – прокурор в Специализираната прокуратура.

По дневния ред: 
	
1.ОТНОСНО:  Заповед № РД-08-71/07.02.2017 г. на административния ръководител на ВОП - София, с която на основание чл.327 от ЗСВ е обърнато внимание на полковник Емил Стойнев Ханджийски – военен следовател във Военно-окръжна прокуратура – София, военно-следствен участък – Плевен.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

1.1. ПРЕДЛАГА на Прокурорската колегия на Висшия съдебен съвет, на основание чл. 327 от Закона за съдебната власт, да приеме за сведение, Заповед № РД-08-71/07.02.2017 г. на административния ръководител на ВОП - София, с която на основание чл.327 от ЗСВ е обърнато внимание на полковник Емил Стойнев Ханджийски – военен следовател във Военно-окръжна прокуратура – София, военно-следствен участък – Плевен.
1.2. В случай на оспорване на заповедта за обръщане на внимание, административният ръководител следва да уведоми Прокурорската колегия на Висшия съдебен съвет за влязлото в сила съдебно решение, като изпрати препис от същото за прилагане към кадровото досие на следователя.

2.ОТНОСНО:  Предложение от Главния прокурор на Република България за образуване на дисциплинарно производство за налагане на дисциплинарно наказание на Росен Кирилов Радев – прокурор в Специализираната прокуратура.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

1.1.	ПРЕДЛАГА на прокурорската колегия на Висшия съдебен съвет, на основание чл. 316, ал. 1 от Закона за съдебната власт и съгласно предложението от Главния прокурор на Република България, да образува дисциплинарно производство срещу Росен Кирилов Радев – прокурор в Специализираната прокуратура, за извършени от него дисциплинарни нарушения по чл. 307, ал. 3, т. 1, т. 2 предложение второ и т. 3 предложение второ от Закона за съдебната власт.
1.2.	ПРЕДЛАГА на прокурорската колегия на Висшия съдебен съвет на основание чл. 316, ал. 2 от ЗСВ  да определи тричленен дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Росен Кирилов Радев – прокурор в Специализираната прокуратура.
1.3.	ПРЕДЛАГА на прокурорската колегия на Висшия съдебен съвет на основание чл. 316, ал. 2 от ЗСВ да определи председател на дисциплинарния състав, който е и докладчик.

ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ И
 ВЗАИМОДЕЙСТВИЕ С ИВСС“  КЪМ 
ПРОКУРОРСКАТА КОЛЕГИЯ НА ВСС: /П/
				       НЕЗАБРАВКА СТОЕВА